CELEX: 62019TA0796
Language: bg
Date: 2021-12-21 00:00:00
Title: Дело T-796/19: Решение на Общия съд от 21 декември 2021 г. — HB/Комисия (Обществени поръчки за услуги — Предоставяне на услуги за техническа помощ на украинските власти — Решение за намаляване на стойността на поръчката и за възстановяване на вече изплатените суми — Жалба за отмяна и искане за обезщетение — Акт, който се вписва в контекста на чисто договорно правоотношение и е неотделим от него — Липса на арбитражна клауза — Недопустимост — Липса на вреди, които могат да се отделят от договора)

28.2.2022   
            
            
               BG
            
            
               Официален вестник на Европейския съюз
            
            
               C 95/27
            
         
      Решение на Общия съд от 21 декември 2021 г. — HB/Комисия
      (Дело T-796/19) (1)
      
      (Обществени поръчки за услуги - Предоставяне на услуги за техническа помощ на украинските власти - Решение за намаляване на стойността на поръчката и за възстановяване на вече изплатените суми - Жалба за отмяна и искане за обезщетение - Акт, който се вписва в контекста на чисто договорно правоотношение и е неотделим от него - Липса на арбитражна клауза - Недопустимост - Липса на вреди, които могат да се отделят от договора)
      (2022/C 95/35)
      Език на производството: френски
      
         Страни
      
      
         Жалбоподател: HB (представител: L. Levi, avocate)
      
         Ответник: Европейска комисия (представители: J. Baquero Cruz, J. Estrada de Solà и A. Katsimerou)
      
         Предмет
      
      Първо, искане на основание член 263 ДФЕС за отмяна на Решение C(2019) 7318 окончателен на Комисията от 15 октомври 2019 г. за намаляване на дължимото възнаграждение по поръчка TACIS/2006/101-510 и за възстановяване на недължимо платените суми, и второ, искане на основание член 340, втора алинея ДФЕС, от една страна, за връщане на всички суми, които Комисията евентуално си е възстановила на основание на това решение, заедно с лихви за забава, и от друга страна, за плащане на символично обезщетение за претърпените от жалбоподателя неимуществени вреди.
      
         Диспозитив
      
      
                  1)
               
               
                  Отхвърля жалбата като недопустима в частта за отмяна на Решение C(2019) 7318 окончателен на Комисията от 15 октомври 2019 г. за намаляване на дължимото възнаграждение по поръчка TACIS/2006/101-510 и за възстановяване на недължимо платените суми.
               
            
                  2)
               
               
                  Отхвърля жалбата като неоснователна в частта за ангажиране на извъндоговорната отговорност на Европейския съюз.
               
            
                  3)
               
               
                  Осъжда Европейската комисия да заплати съдебните разноски, включително тези по обезпечителното производство.
               
            
         (1)  ОВ C 10, 13.1.2020 г.